Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 12/13/8802	Košice I, 18.4.2013
EEČ : 2-63-84-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, Slovensko
- v Košiciach a inde neplnil pravidelne v dobe od mesiaca september 2012 do mesiaca marec 2013 vyživovaciu povinnosť na svoju dcéru XXXXX, nar. XXXXX a syna XXXXX, nar. XXXXX, obaja trvale bytom XXXXX, XXXXX, napriek tomu, že táto mu vyplýva zo Zákona o rodine č. 36/2005 Z. z. a bola mu určená rozsudkom Okresného súdu XXXXX XXXXX sp. zn. XXXXX z 02.09.2010 právoplatným dňa 21.10.2010 vo výške 30 % zo sumy životného minima na jedno dieťa mesačne, pričom dňa 15.02.2013 bola oprávnenej XXXXX z účtu súdneho exekútora XXXXX z titulu výkonu exekúcie zrážkami zo mzdy povinného poukázaná suma 213,20 €, ktorá pokryla dlh povinného za mesiace september 2012 až december 2012 na obe deti, čím za obdobie od mesiaca január 2013 do mesiaca marec 2013 vznikol obvinenému XXXXX dlh na výživnom v celkovej výške 159,90 €,

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ XXXXX - XXXXX sp. zn. ČVS: ORP-XXXXX z 02.01.2013 bolo začaté trestné stíhanie a dňa 25.01.2013 vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, že 

- v Košiciach a inde neplnil pravidelne v dobe od mesiaca september 2012 do mesiaca marec 2013 vyživovaciu povinnosť na svoju dcéru XXXXX, nar. XXXXX a syna XXXXX, nar. XXXXX, obaja trvale bytom XXXXX, XXXXX napriek tomu, že táto mu vyplýva zo Zákona o rodine č. 36/2005 Z. z. a bola mu určená rozsudkom Okresného súdu XXXXX XXXXX sp. zn. XXXXX z 02.09.2010 právoplatným dňa 21.10.2010 vo výške 30 % zo sumy životného minima na jedno dieťa mesačne, pričom dňa 15.02.2013 bola oprávnenej XXXXX z účtu súdneho exekútora XXXXX z titulu výkonu exekúcie zrážkami zo mzdy povinného poukázaná suma 213,20 €, ktorá pokryla dlh povinného za mesiace september 2012 až december 2012 na obe deti, čím za obdobie od mesiaca január 2013 do mesiaca marec 2013 vznikol obvinenému XXXXX dlh na výživnom v celkovej výške 159,90 €.

	Po vykonaní dokazovania v skrátenom vyšetrovaní bol tunajšej prokuratúre podľa § 209 ods.1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

	Obvinený XXXXX si vyživovaciu povinnosť za mesiace január 2013, február 2013 a marec 2013 dodatočne splnil dňa 05.04.2013 a to formou poštového poukazu zaslaného na meno a adresu trvalého pobytu oprávnenej XXXXX vo výške 160,- €.

	Dňa 27.02.2013 bola k veci vypočutá svedkyňa - poškodená XXXXX, ktorá vo svojej výpovedi uviedla, že 19.02.2013 bola na jej účet z účtu súdneho exekútora XXXXX poukázaná suma 213,20 €. Táto suma pokryla dlžné výživné na obe deti vzniknuté neplnením vyživovacej povinnosti obvineného XXXXX za obdobie od mesiaca september 2012 do mesiaca december 2012. 

	Dňa 11.04.2013 bola k veci vypočutá svedkyňa - poškodená XXXXX a svedok - poškodený XXXXX, ktorí vo svojej výpovedi zhodne uviedli, že obvinený XXXXX si vyživovaciu povinnosť voči dcére XXXXX a XXXXX za obdobie od mesiaca január 2013 do mesiaca marec 2013 dňa 05.04.2013 dodatočne splnil v jednej splátke vo výške 160,- €, čím dlh na výživnom za toto obdobie obaja oprávnení považujú za uhradený v plnom rozsahu. 

	Podľa § 86 písm. a/ Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu.

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods.1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.
	
	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor